الذى ازعجنى اكثر ان مقدم البرنامج شريف عامر بدا وكأنه يطبطب على مايكل .. يتوسل اليه ليقبل بما قاله اللواء المسئول .. يكاد يقول له : والمسيح الحى تعالى على نفسك واقبل وخلاص .. لغة شريف كانت تخرج من ثلاجة درجة حرارتها تحت الصفر .. فى الوقت الذى وصل فيه دمى الى درجة الغليان .. تمنيت ان ادخل على الهواء فى البرنامج لاقول له : هو فيه ايه ياد يامايكل ؟ انت مين ياله ؟ ايه اللى جايبك هنا دلوقتى ؟ جاى تولعها ؟ وبعدين .. من الذى منحك الحق لان تتكلم باسم المسيحيين ؟ ولا انت مرشح نفسك بابا ولا ايه قصتك بالظبط ؟